ཐེམ་ཆེན་རྫོང་གིས་མ་རྐང་དུ་བཞག་པའི་ཕྱུགས་ཟོག་དང་རྩྭ་ས་ཧྲག་སྡེབ་དང་ཡང་བསྐྱར་དབྱེ་བགོ་བྱས།ཤེས་ཡོན་གྲོང་རྡལ་མེ་ལོང་སྐྱེ་ཁམས་ཕྱུགས་ལས་མཉམ་ལས་ཁང་གིས་ལུག་ཁྱུ་ཉེར་བདུན་ཧྲག་སྡེབ་དང་།ཚན་རིག་དང་མཐུན་པའི་སྒོ་ནས་རྩྭ་སར་ཕྱུགས་འཚོ་བ་ལེགས་སྒྲིག་བྱས།བྲག་དམར་ཞང་སོགས་ཀྱི་ཚོད་ལྟའི་མཉམ་ལས་ཁང་དྲུག་ཏུ་ཕན་ནུས་ཆེ་བའི་བོད་ལུག་གསོ་སྤེལ་ལག་རྩལ་ཁྱབ་སྤེལ་བཏང་ཞིང་།རང་བྱུང་འཚོ་སྐྱོང་དང་གཟན་ཆས་ཁ་གསབཀྱི་བྱེད་སྟངས་སྤྱད་པ་དང་།ལུ་གུའི་གསོན་ཚད་རྫོང་ཡོངས་ཀྱི་ཆ་སྙོམས་ཀྱི་བསྡུར་ཚད་ལས་བརྒྱ་ཆའི་ཆ་གཅིག་དང་ང་དགུ་ཡིས་མཐོ་བ་རེད།དེ་དང་ཆབས་ཅིགམ་དངུལ་སྒོར་ཁྲི་བརྒྱད་བརྒྱ་དང་ཉེར་བཞི་བཏང་སྟེ།སྐྱེ་ལྡན་སྐྱེ་ཁམས་རྩྭ་ས་གསུམ་དང་སྐྱེ་ལྡན་ཕྱུགས་ལས་ཐོན་རྫས་ཐོན་སྐྱེད་རྟེན་གཞི་བརྒྱད་འཛུགས་སྐྲུན་བྱེད་པའི་ལས་གཞི་ལག་བསྟར་བྱས་པ་དང་།འབྲོག་ལུག་དང་ནོར་གནག་གི་རྒྱུད་ལེགས་བདམས་གསོ་བྱས།ཕྱུགས་འགོག་ཕྱུགས་སྐྱུར་དང་རྩྭ་ཕྱུགས་དོ་མཉམ་གྱི་ནང་རྐྱེན་ཁྱོན་ཡོངས་ནས་ཁྱབ་སྤེལ་བྱས་ཤིང་།ལོར་ཐེམ་ཆེན་རྫོང་གིས་རིམ་བསགས་བྱས་ན་ཁ་གསབ་བྱ་དགའི་མ་དངུལ་སྒོར་ཁྲི་དགུ་ལྷག་འགྲེམ་གཏོང་བྱས།འབྲོག་པ་མང་ཚོགས་ཀྱིས་ཐོན་སྐྱེད་མ་ཡིན་པའི་ཕྱུགས་ཟོག་འཚོ་སྐྱོང་ལ་ཤུགས་སྣོན་པར་སྐུལ་མ་བཏང་སྟེ།འཚོ་སྐྱོང་གི་ཁ་གསབ་མ་དངུལ་སྒོར་ཁྲི་གཉིས་དང་སྟོང་བདུན་བརྒྱད་རྒྱ་ལྷག་འགྲེམ་གཏོང་བྱས།མ་དངུལ་སྒོར་ཁྲི་གཅིག་དང་དྲུག་བརྒྱ་ལྷག་བཏང་སྟེ་རྩྭ་སའི་ཕྱུགས་ལས་འཕེལ་རྒྱས་གཏོང་བའི་ཚོད་ལྟ་དང་ཚོད་ལྟའི་ས་ཁུལ་གྱི་ལས་གཞི་ལག་བསྟར་བྱས་པ་དང་།ཞན་འགྱུར་རྩྭ་ས་སྤྱི་ཆིང་སྟོང་ལྔ་དང་དྲུག་བརྒྱ་རེ་དྲུག་ལེགས་བཅོས་བྱས་ལ།རྩྭ་ས་སྤྱི་ཆིང་སྟོང་ལྔ་དང་དྲུག་བརྒྱ་རེ་དྲུག་གྲངས་ཆུང་བདུན་ལ་ལྕགས་ར་བསྐོར་བ་དང་།ཚད་གཞི་མཐོ་བའི་གཟན་རྩྭའི་རྟེན་གཞི་སྤྱི་ཆིང་དྲུག་བརྒྱ་དང་རེ་དྲུག་ལྷག་བཙུགས།